Kalz kaoz am boa klevet diwar-benn ar film The Fall. Siwazh nem boa ket  bet tro de welet araok.  Ur film brav eston eo. Skeudennoù labouret kenañ (a-fed livioù, a-fed goulou, a-fed dilhad, a-fed lechioù…) un drugar evit an daoulagad. Spontus eo ijinañ pa weler-se neo ket bet skignet war skrammoù sinema er chwechkorn! Ur vezh…  Mod all e-keñver istor eo dedennus ivez : Er bloavezhioù 20, Alexandria, urplachig bet gloazet en ur labourat (dastum a ra orañjez e Los Angeles) a gej gant Roy en ospital. Hemañ zo ur faragoueller evit ar sinema ha mantret ouzhpenn  peogwir eo aet e danvez-gwreg gant ur paotr all, aktour brudetoch anezhañ. Asambles e savont un istor awenet gant an dud tro-dro dezho. Tammoù en ospital ha tammoù o istor a vez a-bep eil ha ken plijus int an eil eget egile. Trist-tre eo al lodenn ziwezhañ avat…  Ur film leun a breder eo diwar-benn an ijin, ar vignoniezh, ar sinema, an touellañ, an emlazh…  Un oberenn e pep keñver.